शिव सेना कार्यकर्ताओं ने निकाली हुंकार रैली
कुंवारिया| क्षेत्रके नेगडिय़ा का खेड़ा गांव में रविवार दोपहर को शिवसेना के सैकड़ों कार्यकर्ताओं ने गाजे-बाजे के साथ गौरक्षा, नारी रक्षा, संत रक्षा को लेकर हुंकार रैली निकाली गई। शिवसेना के अध्यक्ष हिम्मत कीर ने भगवा ध्वज बताकर जयकारे के साथ रैली को रवाना किया। रैली में कार्यकर्ता जय भवानी जय शिवाजी..., जय शिवा सरदार की, जय महाराणा प्रताप की... नारे लगाते हुए चल रहे थे। रैली गांव के देवनारायण मंदिर से रवाना हुई जो मुख्य मार्ग से होते हुए फुकिया, अर्जुनपुरा, छापरी, बगतपुरा, दगोलिया का खेड़ा गांव में होती हुई गुप्तेश्वर महादेव मंदिर पहुंची। जिसमें उपराज्य प्रमुख आशीष जोशी ने कार्यकर्ताओं को गाय, नारी, संत सुरक्षा के बारे में विस्तार से जानकारी दी। समारोह में नारायण सेन, सोहनलाल सेन ने अतिथियों का स्वागत किया। रैली में जिला प्रभारी गोपाल शर्मा, गोपाल राव, प्रवीण जैन, योगेन्द्र शर्मा, राजसमंद जिला प्रमुख भैरूलाल कुमावत, किशोर सालवी, भगवतीलाल, रतन प्रजापत, किशन भारती, जमनालाल गुर्जर सहित करीब 200 शिवसेना के कार्यकर्ता उपस्थित थे।
इंस्पायरअवार्ड दिया : नाथद्वारा। दीक्रिएटिव ब्रेन एकेडमी उच्च माध्यमिक विद्यालय (सी.बी.ए.) में रविवार को छात्रों को इंस्पायर अवॉर्ड दिए गए। विज्ञान प्रौद्यागिकी विभाग, नई दिल्ली और श्रीनाथजी इंस्टीट्यूट ऑफ टेक्नोलॉजी के साझे में हुए कार्यक्रम में 50 छात्रों को 80 प्रतिशत से अधिक अंक प्राप्त करने पर सम्मान किया गया इस दौरान शीतल गुर्जर, महेश पोरवाल, राघवेंद्र भदौरिया, लतिका बोकडिय़ा, मौजूद रहे।
hin_Deva hin_Deva hin_Deva